ועדת הכנסת, כנסת 20, פרוטוקול מספר 134, 2016-06-14 12:45

יואב קיש: שלום לכולם.

יואב קיש: אני פותח את הישיבה.

יואב קיש: אני מצטער על העיכוב.

יואב קיש: היה פה דיון שהתמשך, כפי שראיתם, אז נתנו להם עוד כמה דקות.

יואב קיש: אבל אני חושב שהעניין הזה של נושא הזמנים וסוף דיון באולם הזה צריך לחשוב עליו.

יואב קיש: זה קורה כל פעם.

יואב קיש: אני לא יודע מי אחראי על הסדר הזה שיוצא על הדקה.

יואב קיש: צריך לתת 10 דקות התארגנות, להפסיק את הדיונים ב-12:20 ולהתחיל ב-12:30 ואז לא נהיה בסיטואציה שמתעכבים.

יואב קיש: אני מתנצל בפני כל מי שהמתין פה קצת.

יואב קיש: יש לנו שני נושאים על סדר-היום.

יואב קיש: אנחנו נתחיל דווקא בנושא השני: מינוי סגן ליושב-ראש הכנסת, סגנית במקרה שלנו.

יואב קיש: יש המלצה למינוי סגנית ליושב-ראש הכנסת.

יואב קיש: ועדת הכנסת החליטה להמליץ לכנסת לבחור בחברת הכנסת נאווה בוקר לכהן כסגנית יושב-ראש הכנסת מטעם סיעת הליכוד החל מיום 14.6.2016 שזה ח' בסיוון ועד ליום ז' בסיוון, זה 1.6.2016.

<ארבל אסטרחן: מיום הבחירה.

<ארבל אסטרחן: מיום שהכנסת תבחר.

<ארבל אסטרחן: אם זה יהיה היום – אז מהיום.

יואב קיש: זה מהיום, כן.

יואב קיש: החל מהיום שזה יעלה למליאה להצבעה.

איל ינון: אתה קראת "הוועדה החליטה" - - -

יואב קיש: המלצה למינוי סגנית ליושב-ראש - - -

<ארבל אסטרחן: עכשיו היא מחליטה.

איל ינון: עכשיו היא מחליטה.

יואב קיש: עכשיו אנחנו מחליטים.

יואב קיש: זו המלצה של החלטה.

יואב קיש: נאווה, את רוצה להגיד כמה מילים או שפשוט נצביע?

נאוה בוקר: תודה רבה על האמון שאתם נותנים בי.

יואב קיש: זה באמת אמון של סיעת הליכוד.

יואב קיש: כולנו יודעים שהיו בחירות אתמול בין שני מועמדים ונאווה היא זו שקיבלה את אמון הסיעה ואנחנו מגישים את זה להצבעה.

יואב קיש: מי בעד?

יואב קיש: נאווה, את גם יכולה להצביע כליכוד.

יואב קיש: אלעזר, יש לכם נציג, אתה יכול להצביע בשבילו, אם אתה רוצה.

אלעזר שטרן: אני אצביע - - -

יואב קיש: איך שאתה רוצה.

יואב קיש: אתה הנציג, אתה חבר הוועדה.

יואב קיש: מי נגד?

יואב קיש: מי נמנע?

יואב קיש: בעד – רוב

יואב קיש: נמנעים – מיעוט

יואב קיש: אלעזר שטרן נמנע.

<ארבל אסטרחן: כדאי לציין שזו פקיעה אוטומטית בתאריך שציינת לא צריך - - -

יואב קיש: הפקיעה היא אוטומטית, כפי ששונתה החקיקה בנושא.

יואב קיש: זה מאחורינו.

יואב קיש: נעבור לנושא השני.

יואב קיש: הנושא השני בסדר-היום זה הוצאות כספיות פרטיות של חברי הכנסת לקידום מעמדם או עניין מטעמם בתקופה שאינה פריימריז.

יואב קיש: אני רוצה לחדד את הנושא.

יואב קיש: אנחנו בדקנו ותכף נשמע גם את הייעוץ המשפטי, האם על חבר כנסת יש מגבלה כלשהי על שימוש בכספו הפרטי במידה וזה לא פריימריז.

יואב קיש: ברור שבפריימריז מבקר המדינה גם עורך ביקורת, גם יש הנחיות ברורות שכוללות גם כספים אישיים שיכולים להחליף כספי תרומות.

יואב קיש: ניתן גם לגייס תרומות.

יואב קיש: דרך אגב, כספי תרומות ניתן לגייס למשך כל הכהונה אבל להשתמש בהם רק בתקופת פריימריז.

יואב קיש: אסור לגייס - -

אלעזר שטרן: וגם לפריימריז.

יואב קיש: ולפריימריז, כמובן.

יואב קיש: - - אסור לגייס כספים ולהשתמש בהם שלא לפריימריז ושלא בתקופת הפריימריז.

יואב קיש: זה מוסדר.

יואב קיש: הנושא שתכך נשמע את סקירת היועץ המשפטי עליו הוא מה ההגבלות החלות, אם בכלל, על כספם הפרטי של חברי הכנסת בעניין זה.

יואב קיש: אני מציע שלפני שנתחיל את התייחסויות חברי הכנסת, נשמע את היועץ המשפטי.

יואב קיש: בבקשה.

איל ינון: אדוני היושב-ראש, חברי הוועדה הנכבדים, השאלה העומדת בפנינו היא האם רשאי חבר כנסת לממן מכיסו הפרטי פעילות פוליטית שוטפת שהוא מקיים שלא בתקופת הבחירות והאם יש מגבלות כלשהן בעניין זה.

איל ינון: לא ניתן להתייחס לשאלה זו בלי רקע קצר בסוגיית מימון פעילות פוליטית.

איל ינון: בהסדרת סוגיית מימון פעילות פוליטית ניסה המחוקק להתמודד עם שתי תכליות עיקריות – האחת, מניעת שחיתות שלטונית וקניית נבחרי ציבור באמצעות תרומות, והשנייה יצירת כללים שוויוניים ככל הניתן בין המתמודדים.

איל ינון: האיזון שאליו הגיע המחוקק בתיקון חשוב ומשמעותי לחוק המפלגות שנעשה בשנת 2008, הוא שמצד אחד מותר לחברי כנסת ולמועמדים לכנסת לגייס תרומות בכל עת, אך מצד שני הוגבלו סכום התרומה הבודדת שאדם רשאי לתרום, הסך הכולל של התרומות והתקופה והמטרה שלשמן ניתן להוציא את כספי התרומות, וגם נקבעה חובת דיווח על כל תרומה שהתקבלה לצורכי פריימריז.

איל ינון: אשר לתכלית השנייה של שוויון בין המועמדים, נקודת האיזון שבה בחר המחוקק היא בראש ובראשונה הגבלת סכום התרומות וההוצאות, ובהתייחס לחברי כנסת ולמועמדים היכולים ורוצים להשקיע מכספם הפרטי, נקבע במפורש כי אלה יוכלו לתרום לעצמם אף מעבר לתרומה הבודדת שניתן לקבל מאדם אחר, אבל עד לסך התרומות הכולל.

איל ינון: בכך הושג שוויון ביחס להוצאה הכוללת שיכול מועמד או חבר כנסת להוציא לצורכי פריימריז.

איל ינון: לצד הוראה זו חשוב לציין כי גם בנוגע לתרומה למפלגה – לא למועד אלא למפלגה – קבע המחוקק מגבלות נוקשות אף יותר, כך למשל אדם רשאי לתרום למפלגה בשנה עד 1,000 שקלים בלבד, ובשנת בחירות עד 2,300 ש"ח.

איל ינון: אחד מתפקידיו של מבקר המדינה הוא לבדוק האם מפלגה קיבלה תרומות החורגות מהגבלות אלה.

איל ינון: בהקשר זה יכולה להישאל השאלה האם קמפיין של חבר כנסת שקורא להתפקד למפלגה כדי להגדיל את בסיס תומכיה ותומכיו שלו, מהווה לכאורה תרומה אסורה למפלגה, או שמא יש לראות בכך פעילות פוליטית שוטפת ולגיטימית של חבר הכנסת שאינה עולה כדי תרומה למפלגה.

איל ינון: בכך, כאמור, אם עולה שאלה כזו, מי שאמור להכריע הוא מבקר המדינה.

איל ינון: אשר להוצאות של חבר כנסת עבור פעילות פוליטית שוטפת שלו, כלומר לא הוצאות לצורכי פריימריז, המחוקק מצא לנכון באותו תיקון משנת 2008 לאסור לחלוטין על חבר כנסת לגייס תרומות ולהוציא כספי תרומות לטובת פעילות פוליטית שוטפת שכזו.

איל ינון: אני חוזר ואומר, המחוקק מצא לנכון משנת 2008 לאסור לחלוטין על חבר כנסת לגייס תרומות ולהוציא כספי תרומות לטובת פעילות פוליטית שוטפת.

איל ינון: התפיסה העקרונית שבבסיס האיסור היא כי לצורך פעילות שוטפת מעמידה הכנסת לרשות חברי הכנסת לשכה, יועצים פרלמנטריים, תקציב פעילות שנתי המכונה תקציב הקשר עם הציבור, רכב וכמובן כל הכלים הפרלמנטריים העומדים לרשותו לצורך קידום פעילותו.

איל ינון: עם זאת, המחוקק לא הסדיר באופן ישיר ובמפורש את השאלה המתחדדת כעת – האם מותר לאדם לעשות שימוש בכספו הפרטי, לא בכספי תרומות, כי בכספי תמורות אמרנו שיש איסור מפורש החל מ-2008.

איל ינון: האם מותר לו היום לעשות שימוש בכספו הפרטי, להבדיל מכספים שגויסו כתרומות מאחרים, לצורך פעילותו הפוליטית השוטפת - -

אלעזר שטרן: רגע.

אלעזר שטרן: אתה לא ענית על זה קודם, איל?

איל ינון: רגע.

איל ינון: - - ומכיוון שסוגיה זו לא הוסדרה במפורש נשאלת השאלה האם שימוש בהון עצמי של חבר כנסת לטובת פעילותו הפוליטית השוטפת היא אסורה או שמה היא מותרת.

דוד ביטן: אז איך הם יעשו כנס, אם זה - - -

איל ינון: אני אסביר.

דוד ביטן: המבקר יעשה לנו?

איל ינון: אני תכף אסביר את - - -

איילת נחמיאס ורבין: - - -

דוד ביטן: אסור לעשות כנס, תרומות את לא יכולה, כסף פרטי את לא יכולה – איך תעשי?

איל ינון: חבר הכנסת ביטן, אני מבקש, אם יורשה לי, אני אסיים ואז יהיו שאלות כי כך זה קוטע את הרצף של הדברים ואת ההסברים.

אלעזר שטרן: אתה יכול - - -

דוד ביטן: אם אתה לא יכול, אז אתה לא יכול.

אלעזר שטרן: מה שהמפלגה מקבלת.

איל ינון: לא, לא.

איל ינון: תכף אני אגע במה שדוד העלה.

יואב קיש: בואו ניתן רגע ליועץ המשפטי לסיים ואז - - -

איל ינון: נכון לעכשיו התשובה לשאלה הזו אינה ברורה.

איל ינון: היות ואם הדבר אסור יכול להיות שמדובר באיסור פלילי ובהפרה של הנחיות מבקר המדינה, אינני סבור כי נכון יהיה שאני, היועץ המשפטי לכנסת, שלא מופקד על אכיפת הדין הפלילי או על הנחיות מבקר המדינה, אשיב על כך, כאשר בעלי הסמכות, היועץ המשפטי לממשלה ומבקר המדינה למיטב ידיעתי טרם גיבשו את עמדתם בסוגיה זו.

איל ינון: נראה לי שאם הוועדה תרצה להיכנס לעובי הקורה ולהסדיר את הנושא, חשוב קודם לשמוע את עמדתם של היועץ ושל מבקר המדינה ביחס למצב המשפטי הקיים.

איל ינון: כאן המקום לציין – פה אני מתייחס למה שהעלה חבר הכנסת ביטן – שלאורך השנים, כשעלו שאלות בעניין זה היה מדובר בהוצאות קטנות יחסית.

איל ינון: למשל, אם חבר כנסת הוציא מכספו הפרטי לטובת קיום מפגשים פוליטיים בביתו, כיבוד לכנס פוליטי, הרמת כוסית לחג, תשלום לנהג, תשלום לסטייליסט, לסטייליסטית, שכירת משרד בסכום הגבוה מזה שהכנסת משלמת, והדוגמאות רבות לאורך השנים, אבל הן כולן היו דוגמאות של הוצאות קטנות יחסית ,קופה קטנה.

איל ינון: ככלל הגישה היתה שאין לאסור על חברי הכנסת להוציא מכספם על הוצאות מסוג זה או לחייבם לדווח על כך.

איל ינון: האם יש מקום לשינוי הגישה?

איל ינון: האם זה עניין של גובה הסכומים?

איל ינון: נראה כי בפני ועדת הכנסת עומדות מספר אפשרויות: האחת – להשאיר את המצב הקיים בו אין התייחסות מפורשת למימון עצמי של פעילות פוליטית שוטפת, ולשמוע את עמדת היועץ והמבקר בנוגע לפרשנותם למצב הקיים.

איל ינון: השנייה – לתקן את החוק ולקבוע איסור מוחלט על שימוש בכסף פרטי לטובת פעילות פוליטית שוטפת, בדומה לאיסור הקיים היום על שימוש בכספי תורמים לטובת פעילות פוליטית שוטפת.

איל ינון: ספק בעיני אם פתרון זה של איסור מוחלט הוא אפשרי, ולו מן הבחינה המעשית, וכאן אני מתחבר למה שאמר חבר הכנסת ביטן.

איל ינון: השלישית – שקיפות: לתקן את החוק ולקבוע כי אמנם מותר להשתמש בכסף פרטי לצורכי פעילות פוליטית שוטפת, ללא הגבלה, אבל מעל לסכום מסוים יחויב חבר הכנסת בשקיפות ובדיווח על גובה ההוצאה ומהותה.

איל ינון: הרביעית – הטלת מגבלות לצד פיקוח ובקרה: לתקן את החוק ולקבוע כי חבר הכנסת יוגבל הן בסכומים שאותם הוא רשאי להוציא מכיסו לצורכי פעילות פוליטית שוטפת והן במטרות שלשמן מותרת ההוצאה.

איל ינון: לצד הגבלות אלה יהיה צורך לקבוע מנגנון פיקוח, אולי של מבקר המדינה, וסנקציות על מי שיפר את החוק.

איל ינון: בדיון שכזה, אם הוועדה תרצה להיכנס אליו, על הוועדה יהיה לאזן בין התכליות השונות, כאשר מצד אחד יש לקחת בחשבון שהתכלית של מניעת שחיתות שלטונית וקניית חבר כנסת אינה מתקיימת במקרה של תרומה עצמית.

איל ינון: אך מצד שני, התכלית של יצירת שוויון בין חברי הכנסת עלולה להיפגע, במיוחד אם מדובר בסכומים גדולים.

יואב קיש: תודה.

יואב קיש: אני חייב להגיד שאני לא בכיוון של להטיל מגבלות או להחיל חוקים בעניין שיפריעו.

יואב קיש: הבר היחידי שלי מאוד מפריע זה נושא השקיפות.

יואב קיש: אני אשמח מאוד אם החברים גם יתייחסו לנושא השקיפות.

איילת נחמיאס ורבין: זה עובד גם בצד שלכם, אני מקווה.

יואב קיש: לא.

יואב קיש: רק בצד שלכם.

איילת נחמיאס ורבין: אני רוצה לוודא.

יואב קיש: רק בצד שלכם.

יואב קיש: מה שברור מאליו.

יואב קיש: ברור מאליו.

דוד ביטן: - - - זה גם לא לטובתכם.

יואב קיש: אני ממש לא התייחסתי לצד כזה או אחר ואם מישהו לא הבין את דברי, הם נאמרו בסרקזם מסוים.

יואב קיש: כמובן שמדובר שזה יהיה חותך לכל חברי הכנסת.

יואב קיש: בבקשה, דוד ביטן.

דוד ביטן: קודם כל, התייחסתי לזה בעבר, ביררתי, רציתי לעשות תיקונים לחוק בכל מה שקשור להתייחסות לעניין הזה, כולל בתקופת הפריימריז.

דוד ביטן: נאמר לי שזה בסמכות ועדת חוקה ולכן לא נכנסתי לזה באותו שלב אבל אנחנו לא נוותר בעניין הזה.

דוד ביטן: יהיו תיקונים לחוק, גם כל מיני דברים שלא קשורים לעניין.

דוד ביטן: צריך קצת לפשט את התהליכים - - -

איילת נחמיאס ורבין: מה למשל?

דוד ביטן: כמו למשל נושא של תרומות.

דוד ביטן: בארצות הברית חברות יכולות לתרום והעיקר שתהיה שקיפות, שהציבור יידע מזה.

דוד ביטן: פה הכול אוסרים וח"כים הולכים עם אזיקים כמעט ולא יכולים לעשות שום דבר, לא בתקופת הפריימריז ולא לפניה.

דוד ביטן: לא יעלה על הדעת שאנחנו לא נוכל לעשות כנסים כאלה ואחרים ועוד לממן מכספנו וגם יגידו לנו שזה בלתי אפשרי.

דוד ביטן: המערכת מנסה לשעבד את הפוליטיקאים באופן שהם לא יכולים לזוז, באופן מוחלט.

דוד ביטן: לא מוצא חן בעיני העניין ולכן אני רוצה לעשות מספר תיקונים.

דוד ביטן: התיקון הכי חשוב שאני רוצה לעשות זה לא לטובת אף מפלגה: בתקופת הפריימריז, אתם יודעים ש-80,000 שקל בחודש המפלגות מקבלות על חשבון חברי הכנסת.

דוד ביטן: זה הולך לפעילות רק של המפלגה, זה הולך רק לפעילות של הבחירות ואחר כך גם גומרים בגירעונות.

דוד ביטן: 80,000 שקל לחודש.

עבדאללה אבו מערוף: - - -

איילת נחמיאס ורבין: על כל חבר כנסת, עבדאללה - - -

דוד ביטן: על כל חבר כנסת.

דוד ביטן: כמעט מיליון שקל מימון מפלגות.

דוד ביטן: חבר כנסת לא נהנה מזה בכלל.

דוד ביטן: מצד שני, בתקופת הפריימריז אנחנו חייבים לגייס תרומות מכיוון שאנחנו לא עשירים, מה לעשות, והתוצאה היא שנוצר מצב של קשר הון-שלטון וזה לא מוצא חן בעיני.

דוד ביטן: לכן אני חושב שחלק מכספי המימון של המפלגות בחודשים של הפריימריז יבואו מהמפלגות לח"כים.

איל ינון: אבל אז אתה יוצר חוסר שוויון.

דוד ביטן: אי-שוויון.

דוד ביטן: אני מודע לזה ואני אסביר לך - - -

איילת נחמיאס ורבין: - - -

איל ינון: - - - כאן נקודת המוצא היא לטובת חברי הכנסת.

איל ינון: מה שמציע חבר הכנסת ביטן זה גם להעביר להם כספים - - -

דוד ביטן: לא.

דוד ביטן: להעביר להם מחצית - - -

אלעזר שטרן: באיזה שוויון אתה פוגע?

דוד ביטן: אני אסביר.

יואב קיש: אני רוצה שנשמע את ההצעה של חבר הכנסת ביטן.

יואב קיש: בבקשה.

דוד ביטן: הטענה הזאת של השוויון לא קשורה לזה ואני אסביר למה.

דוד ביטן: אני לא אומר 100%, אני אומר שאם הליכוד, למשל, לפי מספר המתפקדים תקרת ההוצאה היא 400,000 אז מחצית תבוא ממימון מפלגות ומחצית נצטרך לגייס.

דוד ביטן: אני אומר את זה כי, ראשית, אנחנו נצטרך לגייס פחות תרומות ואז הקשר הון-שלטון יהיה הרבה פחות ממה שהוא היום והדבר השני, אם אני אתן לכולם אז כולם יגישו מועמדות רק בשביל לקבל את הכסף, לכן זה דבר לא הגיוני.

דוד ביטן: פתאום תראה בליכוד 2,000 מועמדים ובבית היהודי 1,000 מועמדים רק בשביל לקבל את הכסף ולכן זה לא בא בחשבון.

דוד ביטן: מכיוון שהכסף מגיע בגלל הח"כים ובגלל שהח"כים יושבים מול החברות הגדולות באמת, אז עדיף לתת את זה לח"כים.

דוד ביטן: צריך להעביר את החוק הזה ב-61 מנדטים על מנת שלא - - -

יואב קיש: מה עם המפלגות שאין להן פריימריז?

יואב קיש: זה לא - - -

דוד ביטן: הם לא צריכים לקבל.

דוד ביטן: ברור שלא.

דוד ביטן: אם אין פריימריז, הוא לא צריך - - -

איל ינון: הוא מדבר עכשיו על פריימריז - - - הוא מדבר על נושא אחר - - -

דוד ביטן: לכן אני אומר שיש לי עוד תיקונים - - - ראש בראש עם ראש המפלגה שלי כי הם מעדיפים שכל הכסף ילך למפלגה.

איל ינון: לכל המפלגות לא רק למפלגה - - -

דוד ביטן: לא.

דוד ביטן: לשלושה יש פריימריז.

איילת נחמיאס ורבין: דוד, אנחנו אוהבים שאתה הולך ראש בראש עם - - -

דוד ביטן: אבל אני חושב שזה הגון, אני חושב שזה פחות צורך להשיג תרומות - - -

יואב קיש: מה דעתך לגבי שקיפות בנושא כספים?

דוד ביטן: שקיפות – אני בעד.

דוד ביטן: אין ויכוח בכלל.

דוד ביטן: אני אומר שאם אנחנו צריכים לתקן את החוק בנושא של ההוצאות לפני הפריימריז וזה אחד הדברים שאני גם רוצה לתקן, אז נעשה את זה.

דוד ביטן: יש המון-המון תיקונים שאנחנו חייבים לעשות.

דוד ביטן: יש עוד דוגמה: בתקופת פריימריז היה לך גירעון עד זמן מסוים של, נגיד, 40,000 שקל וגייסת תרומות יום אחרי, אז זה נחשב לפעם הבאה.

דוד ביטן: אף אחד לא זוכר את זה, כשהוא מגייס תרומה יוצא לו ריג'קט, אומרים לו: רגע, אתה הפרת את הנוהל.

דוד ביטן: איזה נוהל?

דוד ביטן: אתה אומר, אבל לא גייסתי יותר.

דוד ביטן: לא.

דוד ביטן: בגלל שגייסת ממנו עוד 1,000 שקל אחרי המועד הקובע אז פתאום אתה בחריגה.

דוד ביטן: יש פה דברים שגורמים להשתלטות של המערכת הפקידותית על הנבחרים בעניין הזה.

דוד ביטן: בסופו של דבר, אם תסתכלו, רוב החקירות - - -

איל ינון: למה קשור למערכת הפקידותית בכלל?

איל ינון: אתם קבעתם את - - -

דוד ביטן: לא קבענו.

דוד ביטן: אנחנו לא קבענו את הנהלים של מבקר המדינה, הוא הוציא נהלים.

דוד ביטן: כתבו שהוא יכול להוציא, אז הוא הוציא.

דוד ביטן: אני אומר לך חד וחלק, יש הרבה דברים שאנחנו צריכים לתקן והגיע הזמן שנתקן אותם לטובת הדמוקרטיה במדינת ישראל ולטובת השקיפות במדינת ישראל.

דוד ביטן: אנחנו לא יכולים כל היום להיות תלויים בפקידות בעניין הזה.

דוד ביטן: אתן לך דוגמה: לפי הנוהל של מבקר המדינה אנחנו כל היום צריכים להתעסק אתו בפריימריז.

דוד ביטן: מה קורה?

דוד ביטן: עכשיו יש לך תרומה, אתה חייב לדווח עליה באותו רגע.

איילת נחמיאס ורבין: תוך שלושה ימים.

דוד ביטן: כל היום אנחנו מתעסקים אתו.

דוד ביטן: יש לנו שבועיים פריימריז, אנחנו כל הזמן מתעסקים עם - - -

יואב קיש: הוא צודק, זה נהיה באמת משימה מורכבת מאוד ומתסכלת.

איילת נחמיאס ורבין: אני לא חושבת שהתכוונת שהדיון הזה יעסוק - - -

דוד ביטן: אני החלטתי שאני מדבר גם על הפריימריז, לא רק על מה שקורה - - -

יואב קיש: אני לא רוצה לקטוע אותו.

יואב קיש: אני חושב שהנושא חשוב.

דוד ביטן: ברור.

דוד ביטן: אין שום בעיה - - -

איל ינון: זה בסמכות ועדת הכנסת, מה שהוא מדבר.

יואב קיש: אבל זה בסמכות ועדת חוקה הנושא הזה.

איל ינון: הנושא שחבר הכנסת קיש מעלה הוא בסמכות ועדת הכנסת.

דוד ביטן: מצוין.

דוד ביטן: עוד יותר טוב.

איל ינון: זה הסדרת - - -

דוד ביטן: למה לא אמרתם לי?

דוד ביטן: הייתי כבר מתקן - - -

איל ינון: לא, לא - - -

יואב קיש: גם פריימריז זה בסמכות ועדת חוקה.

איל ינון: זה לא מה שאתה דיברת עליו.

יואב קיש: אני אמרתי שלא - - -

דוד ביטן: תרומות של ח"כים לא.

יואב קיש: ומה לגבי קבלת כספים - - -

איל ינון: מה שהוגדר כנושא הדיון זה בסמכות ועדת הכנסת וזה להסדיר את האפשרות של חברי כנסת מכהנים - - -

דוד ביטן: מצוין.

דוד ביטן: אז הנה יש לך עכשיו הזדמנות לחוקק חוק תוך שבוע.

איילת נחמיאס ורבין: אני רוצה שחברי כנסת - - - אני בעד, אני בעד, אבל זה גם עובד - - -

יואב קיש: - - - נחוקק חוק - - -

דוד ביטן: אני אומר ששכנעת אותי, יש יושב-ראש, תחליט מה צריך לעשות ונקדם את זה.

דוד ביטן: הכול טוב ויפה.

דוד ביטן: אבל לא יכול להיות מצב, לפי מה שאתה אומר, שיש לקונה בחוק ואנחנו לא יכולים לעשות שום כנס.

דוד ביטן: אם אני עכשיו רוצה לעשות כנס - - -

איל ינון: לא אמרתי את זה.

דוד ביטן: לא.

דוד ביטן: אתה אומר לא ברור.

דוד ביטן: עכשיו, מה זה "לא ברור"?

דוד ביטן: אם אני רוצה לעשות כנס עכשיו לפני המתפקדים ואני רוצה לשלם מכיסי, גם אני לא יכול?

דוד ביטן: אז מתי אני אעשה את הכנס?

דוד ביטן: בעוד שנתיים אני אעשה, כשיהיו פריימריז?

יואב קיש: - - - החלטה על תרומות - - -

איל ינון: מותר לחבר כנסת, לפי ההסדרים - -

דוד ביטן: יש קצת גבול לכל דבר.

איל ינון: - - שקבעו חברי הכנסת, לא הפקידים.

איל ינון: קבעו חברי הכנסת בשנת 2008 בוועדת חוקה ומליאת הכנסת אישרה.

איל ינון: מותר לחברי כנסת כל עת לגייס תרומות.

איל ינון: התרומות האלה נכנסות לחשבון נפרד מיוחד ואפשר להוציא אותן אך ורק בתקופת פריימריז וצריך לדווח עליהן און ליין כל הזמן לאתר של מבקר המדינה.

איל ינון: זה ההסדר שאתם קבעתם.

דוד ביטן: ואם אני רוצה לעשות כנס, אני אחכה לפריימריז?

איל ינון: לדעתי כיועץ משפטי לכנסת, הוא הסדר ראוי, מאוזן ונכון שמאפשר לכם לגייס כספים אבל דואג גם לשקיפות, גם לפיקוח וגם לבקרה.

איל ינון: זה לגבי הפריימריז - - -

יואב קיש: זה בוועדת חוקה?

דוד ביטן: לא.

דוד ביטן: זה - - -

איל ינון: פריימריז זה ועדת חוקה.

דוד ביטן: אבל אם אתה אומר שאתה יכול לגייס תרומות ולהוציא אותן גם לפני הפריימריז, זה בוועדה שלך.

איל ינון: לגבי פעילות פוליטית שוטפת שזה מה שעומד פה לדיון נקבע במפורש באותו תיקון גדול בשנת 2008 שאסור לחברי כנסת לגייס תרומות לפעילות פוליטית שוטפת כי התפיסה הייתה שהממלכה, המדינה, נותנת לחברי כנסת - - -

דוד ביטן: היא לא נותנת לח"כים - - -

איילת נחמיאס ורבין: אבל זה הגיוני - - -

איל ינון: לא בכסף, לא בכסף - - -

דוד ביטן: - - - אתה לא יכול להוציא לכנסים פוליטיים.

דוד ביטן: הוא לא מאפשר לך.

איל ינון: זה לא מדויק.

איל ינון: הוא מאפשר לעשות הרמות כוסית - - -

דוד ביטן: לא מאפשרים, לא נכון - - -

איל ינון: הרמת כוסית זה כנס פוליטי.

יואב קיש: לא, הנה - - -

דוד ביטן: לא, לא.

דוד ביטן: אתה אומר - - -

איילת נחמיאס ורבין: אתה יכול לממן אותו בעצמך, אתה לא יכול לגייס עבורו תרומה.

איל ינון: נכון.

דוד ביטן: אבל אתם לא נותנים.

איל ינון: זה לא נכון מה שאתה אומר.

איל ינון: מיינתי במפורש שכשהיה מדובר בהוצאות קטנות יחסית, ואלה הדברים שעלו עד היום - - -

דוד ביטן: מה, 100 שקל לכיבוד?

איל ינון: לא 100 שקל, יותר מ-100 שקל, אבל גם לא מאות אלפי שקלים ועשרות אלפי שקלים - - -

יואב קיש: זה מהכיס הפרטי.

דוד ביטן: אני רוצה להגיד לך שאני אוכל את הכיבוד הזה ב-100 שקל מהר ואז צריך לבדוק אם בכלל היה כיבוד.

דוד ביטן: איזו מין שיטה זו?

איילת נחמיאס ורבין: אצלך מה שחשוב זה שיהיו שקדי מרק.

יואב קיש: חברים, בואו נעשה סדר.

יואב קיש: צריך להבדיל - - -

דוד ביטן: אני חייב ללכת לראש הממשלה אז - - -

יואב קיש: בהצלחה.

איילת נחמיאס ורבין: יופי.

דוד ביטן: "מכבי" ראשון מגיעים אליו.

דוד ביטן: אני הולך בשביל "מכבי" ראשון, לא בשביל ראש הממשלה.

איל ינון: מי שלא ראה את חבר הכנסת ביטן על הקווים במשחק – אני זכיתי לראות את זה, אמנם מהיציע למעלה – עם הצעיף - - -

איילת נחמיאס ורבין: מזל שהוא לא בהרכב - - -

דוד ביטן: נכון.

דוד ביטן: ורזיתי 100 גרם ואכלתי את זה אחר כך.

יואב קיש: ומה עם התמונה עם כל הנצנצים?

יואב קיש: התמונה עם הזהב?

דוד ביטן: ראש עירית ראשון רצה לעמוד במרכז ליד הצלחת.

דוד ביטן: אני נמוך והוא נמוך - - - הם ממהרים אז הם כיסו אותו בצל.

דוד ביטן: אבל בלי קשר, כשמפרסמים את התמונה בעיתון שמים כיתוב, נכון?

דוד ביטן: איפה הכיתוב?

דוד ביטן: באמצע.

דוד ביטן: אני אומר לו: תעמוד בצד, יראו אותך.

דוד ביטן: באמצע מי יראה אותך?

אלעזר שטרן: אין לו את הניסיון - - -

יואב קיש: אבל דוד, עשית טעות אחת.

יואב קיש: אתה יודע מה הטעות?

יואב קיש: הצטלמת בפרופיל ולא בחזית - - -

דוד ביטן: ראית את הבטן?

איילת נחמיאס ורבין: אפשר לחזור לדיון?

יואב קיש: לענייננו: איילת עכשיו.

יואב קיש: היא ביקשה קודם.

יואב קיש: סדר הדוברים: חברת הכנסת איילת נחמיאס ורבין ואחריה – אלעזר שטרן ועבדאללה.

איילת נחמיאס ורבין: אני לא חושבת שהדיון הזה התעתד – הנה, הוא ממשיך להפריע.

יואב קיש: ביטן, בחוץ.

יואב קיש: ביטן.

אלעזר שטרן: ביטן, לך לראש הממשלה.

יהודה גליק: הנה כל העיתונים - - -

איילת נחמיאס ורבין: ביטן אמר ככה וככה - - -

דוד ביטן: אני צריך לדווח ל"דה מרקר" ול"ידיעות".

איילת נחמיאס ורבין: איך קראתי לו כשהיינו בארצות הברית?

איילת נחמיאס ורבין: היינו צריכים לתקן את השם של צביקה.

אלעזר שטרן: לפחות תשקרו.

איילת נחמיאס ורבין: לא.

איילת נחמיאס ורבין: ביטן הוא לא אחד בפה ואחד בלב.

יואב קיש: בבקשה.

איילת נחמיאס ורבין: אני רוצה להגיד משהו בסיסי וחשוב על הפריימריז.

איילת נחמיאס ורבין: אני לא זוכרת מי אמר, ידידנו איל ינון היועץ המשפטי, הפריימריז אינם שוויוניים.

אלעזר שטרן: ברור.

איילת נחמיאס ורבין: אדוני היועץ המשפטי איל ינון, אנחנו צריכים לצאת מהעולם הזה.

איילת נחמיאס ורבין: הפריימריז אינם שוויוניים.

איילת נחמיאס ורבין: אם שואלים אותי, זו אחת הבעיות הכי קשות בפריימריז, בין אם מדובר באדם מאוד מפורסם שנכנס לפריימריז, בין אם מדובר באדם בעל משאבים רבים ועודפים שנכנס לפריימריז – הפריימריז אינם שוויוניים.

איילת נחמיאס ורבין: שום חקיקה שאנחנו נעשה בעניין, חבר הכנסת קיש, כנראה לא תצליח לטפל בעניין הזה של השוויוניות.

איילת נחמיאס ורבין: אם שואלים אותי, לי יש עמדה מאוד מורכבת, חבר הכנסת קיש מכיר אותה.

איילת נחמיאס ורבין: עמדתי בעניין הפריימריז מאוד מאוד מורכבת.

איילת נחמיאס ורבין: בכל מקרה, אני לא בטוחה שזאת השיטה.

איילת נחמיאס ורבין: יכול להיות שבמציאות שבה אנחנו חיים היא השיטה העדיפה.

איילת נחמיאס ורבין: לא יודעת.

איילת נחמיאס ורבין: אני רוצה להגיד משהו בהתייחס למה שאמר - - -

אלעזר שטרן: עוד נדבר על זה.

איילת נחמיאס ורבין: אצלכם אנחנו יודעים שזו לא השיטה העדיפה, יקירי.

אלעזר שטרן: נכון.

איילת נחמיאס ורבין: צריך לעשות פריימריז אצל יאיר.

איילת נחמיאס ורבין: אני מוכנה - - -

יואב קיש: יש להם התחייבות.

יואב קיש: עוד 12 שנים - - -

איילת נחמיאס ורבין: אני מוכנה להסכים עם חבר הכנסת שטרן שזה גם לא פשוט לעשות פריימריז אצל יאיר לפיד.

איילת נחמיאס ורבין: אני רוצה לומר משהו לפני שאני מתייחסת לנושא הדיון עצמו.

איילת נחמיאס ורבין: מה שאמר חבר הכנסת ביטן על השלטון הפקידותי, זה באמת מאוד מורכב למלא אחר הנהלים.

איילת נחמיאס ורבין: הפריימריז, תמיד צריך לזכור, קורים מהר, אתה לא מוכן, כמו שאנחנו יודעים אסור לגייס תרומות לפני שהודיעו על פריימריז.

יואב קיש: אתה יכול לגייס אבל לא להשתמש.

איילת נחמיאס ורבין: לא להשתמש בהן.

איילת נחמיאס ורבין: בסדר.

איילת נחמיאס ורבין: אבל בוא נאמר שלגייס תרומות כשאין עילה זה מאוד מורכב, אנחנו רואים את זה גם בארצות הברית.

איילת נחמיאס ורבין: אבל להכניס עכשיו חזרה ולמשוך את עולם החברות – חברה כנסת ביטן דיבר על ארצות הברית, ארצות הברית שונה מישראל.

איילת נחמיאס ורבין: אגב, גם שם בעיני זורם יותר מדי כסף במערכת הפוליטית.

איילת נחמיאס ורבין: כל ה-Super-PACs האלה זה דבר מאוד מורכב.

יואב קיש: שם זו תופעה ברמות לעומת הארץ.

איילת נחמיאס ורבין: בסדר, אין מה לעשות.

איילת נחמיאס ורבין: אנחנו מדינה קטנה.

איילת נחמיאס ורבין: אתם יודעים שיש דרגות של הפרדה, בישראל יש בקושי 2.5 דרגות של הפרדה.

איילת נחמיאס ורבין: לכן אני אומרת שלמשוך את עולם התאגידים בחזרה לתוך עולם הפריימריז שה דבר מסוכן מאוד וחלקלק, אני הייתי נזהרת מאוד מהרעיון הזה.

איילת נחמיאס ורבין: אני חושבת שאולי יש דברים שצריך לטפל בהם בנושא הפריימריז כמו תרומות אחרי מועד הפריימריז ודברים כאלה שהים יותר ניואנסים, לא בטוח שכסף שניתן אחרי הפריימריז שווה פחות אבל צריך לזכור שאחרי שאדם נבחר בפריימריז, רוצים כבר לעטוף אותו במשהו אחר ממה שהוא היה עטוף דקה לפני שהוא היה חבר כנסת בפוטנציה.

איילת נחמיאס ורבין: זה לא לגמרי מופרך.

יואב קיש: זה בפוטנציה.

יואב קיש: יש כאלה שהיו חברי כנסת וממשיכים.

איילת נחמיאס ורבין: אם אתם שואלים אותי האם אני מעדיפה להיות בידי הביורוקרטיה או בידי החברות – אני בכל זאת אומרת שעדיף להיות בידי הביורוקרטיה הציבורית.

איילת נחמיאס ורבין: אני מעדיפה להיות בעולם הזה.

איילת נחמיאס ורבין: אחרי שאמרתי את כל זה, אני רוצה להגיד לך משהו בנושא שקיפות ההוצאות תוך כדי התנהלות.

איילת נחמיאס ורבין: לא עקצתי אותך באופן אישי אבל אנחנו חיים במציאות מאוד-מאוד מתעתעת בנושא הזה של זרימת משאבים לתוך המערכת הפוליטית.

איילת נחמיאס ורבין: זה מתחיל ב"ישראל היום" וכלה בארנו מימרן.

איילת נחמיאס ורבין: אני אומרת לך את זה עכשיו בלי להשתמש בזה - - -

יואב קיש: שמת את הפוקוס שלך מאוד ברור.

איילת נחמיאס ורבין: אני רוצה להגיד לך למה.

איילת נחמיאס ורבין: אי אפשר להיות ציני או צבוע בזה.

איילת נחמיאס ורבין: לכן גם שאלתי אותך את זה.

איילת נחמיאס ורבין: בואו תגידו שקיפות – זו שקיפות אמתית.

איילת נחמיאס ורבין: כמו שאמרתי לך בנושא חוק העמותות - - -

יואב קיש: מה הקשר?

יואב קיש: תכף תגידי לי שראש הממשלה בנימין נתניהו מוציא מכיסו ומשלם – סליחה, אתם אומרים שאין לו כרטיס אשראי.

יואב קיש: אני לא יודע.

יואב קיש: אנחנו מדברים עכשיו על הוצאות פרטיות של חברי כנסת ואת לוקחת את "ישראל היום", מה הקשר?

יואב קיש: תהי עניינית.

איילת נחמיאס ורבין: אני לגמרי עניינית.

איילת נחמיאס ורבין: אני אומרת את זה בצורה עניינית, אני לא צועקת - - -

יואב קיש: ארנו מימרן, הוא לא היה - - -

איילת נחמיאס ורבין: אם אני רוצה לעשות דרמה פוליטית, אני יודעת לעשות אותה.

איילת נחמיאס ורבין: אני מנסה לא לעשות דרמה פוליטית, אני מנסה לעשות את זה בצורה עניינית.

יואב קיש: בבקשה.

איילת נחמיאס ורבין: אני אומרת שכשאתם מדברים על הדבר הזה, צריך להסתכל גם על דברים אחרים, על משאבים שבסופו של דבר הם בשימוש פוליטי של חבר כנסת מכהן, שמשאבים זרים של אדם פרטי כמוהם כתרומה.

איילת נחמיאס ורבין: זה מה שאני מנסה להגיד לך.

איילת נחמיאס ורבין: אני גוזרת גזירה שווה, יואב, בין הדברים שאתה מדבר עליהם לדברים האלה.

איילת נחמיאס ורבין: לצורך העניין, יועץ תקשורת שממומן על-ידי גורם חיצוני זו הוצאה פרטית של ראש הממשלה לצורך העניין הזה.

איילת נחמיאס ורבין: מישהו משלם אותה.

איילת נחמיאס ורבין: אז כשאתה אומר את הדברים האלה, אתה חייב – בגלל זה אני אומרת בלי טיפת ציניות.

איילת נחמיאס ורבין: אני אומרת שהשקיפות חייבת לעבוד באמת.

איילת נחמיאס ורבין: אתה צריך להחליט שהיוזמה הזאת - - -

יואב קיש: אני רוצה לשאול אותך שאלה.

יואב קיש: אני לא משתמש בדוגמת ראש הממשלה כמוך, אני משתמש בדוגמה שלי.

יואב קיש: פעלתי להעביר חוק בכנסת ישראל, "חוק השתולים", שאחרי זה שונה שמו ל"חוק הסוכן הזר" - - -

איילת נחמיאס ורבין: ונעזרת בכספי - - -

יואב קיש: לא הוצאתי שקל ולא נעזרתי באף שקל מכספי שלי.

איילת נחמיאס ורבין: לא הוצאת מכספך?

יואב קיש: לא הוצאתי שקל מכספי שלי.

יואב קיש: הנה, לשקיפות אני אומר פה: לא הוצאתי שקל.

איילת נחמיאס ורבין: אז כספם של "אם תרצו"?

יואב קיש: תני לי לסיים את הנושא.

יואב קיש: במקביל, הייתה זהות אינטרסים בהעברת החוק הזה גם לעמותת "אם תרצו".

יואב קיש: אין אחזקות בעמותת "אם תרצו".

יואב קיש: האמת, אפילו גם לא תרמתי אף פעם ל"אם תרצו" ואין לי שום שליטה ב"אם תרצו".

יואב קיש: אבל הייתה אינטרסים בתפיסה של אותו חוק.

יואב קיש: יצאה "אם תרצו" בקמפיין שלא הייתי מעורב בו, אפילו הסתייגתי ממנו באותה תקופה, אבל הוא עדיין הלך לכיוון של קידום הצעת החוק שלי.

יואב קיש: לפי התפיסה שלך, זה כאילו קמפיין מכיסי הפרטי.

יואב קיש: אני אומר: תבדילי.

יואב קיש: אם הייתי לוקח את הכסף ושם בילבורד מכספי שלי, את צודקת.

יואב קיש: אני אומר שאי אפשר להשוות.

איילת נחמיאס ורבין: בוא ניקח דוגמה.

איילת נחמיאס ורבין: אני עכשיו מאוד מוטרדת, יש לי חוק שאמור לעבור – ואני מקווה שיעבור ביום ראשון – על הצללת גני משחקים.

איילת נחמיאס ורבין: ארגון המלנומה מעוד מטרד מהתרבות מקרי המלנומה במדינת ישראל – אתה ראית קמפיין על הדבר הזה?

איילת נחמיאס ורבין: לא.

איילת נחמיאס ורבין: הם יעלו ב"פייסבוק" תמיכה.

יואב קיש: אז לצורך העניין אם הם היו עושים קמפיין – יש לך אחריות על זה?

איילת נחמיאס ורבין: לא.

איילת נחמיאס ורבין: הכול עניין של פרופורציה, יואב.

איילת נחמיאס ורבין: ואתה, כשאתה עשית – אני לא ידעתי על הסיפור.

איילת נחמיאס ורבין: זה בסוף גם עניין של פרופורציה.

איילת נחמיאס ורבין: הרי את כל הדיון הזה אתה הבאת גם בגלל הפרופורציה וההיקפים, נכון?

איילת נחמיאס ורבין: לכן העליתי את "ישראל היום" כי זה בסוף העניין של ההיקפים.

איילת נחמיאס ורבין: אם אתה רוצה שקיפות - - -

יואב קיש: מה הקשר של "ישראל היום"?

יואב קיש: לא מצליח להבין אותך.

איילת נחמיאס ורבין: למה אתה לא מבין את זה?

יואב קיש: לא מבין אותך.

איילת נחמיאס ורבין: למה כשזה נוח לך - - -

יואב קיש: זה לא עיתון של ביבי.

יואב קיש: נקודה.

איילת נחמיאס ורבין: - - - זה מאוד ברור, זה מאוד ברור - - -

יואב קיש: תפסיקי כבר.

יואב קיש: זה לא הגיוני.

איילת נחמיאס ורבין: זו תפיסת עולם שממומנת על-ידי תורם מבחוץ.

איילת נחמיאס ורבין: זו תפיסת עולם פרטית של, לצורך העניין, 30 מנדטים בליכוד ואולי אם אתה רוצה נחבר לזה גם את - - -

יואב קיש: ו"ידיעות אחרונות" זו לא תפיסת עולם של מישהו אחר, נכון?

יואב קיש: "ידיעות אחרונות" נקי לגמרי מאינטרסים, אין שום אינטרסים ב"ידיעות אחרונות".

איילת נחמיאס ורבין: לא אותו דבר.

יואב קיש: זה לא אותו דבר כי זה אומר ככה והוא אומר ככה.

יואב קיש: נו באמת, איילת, את נכנסת פה למקום מאוד מסוכן.

אלעזר שטרן: - - - אפשר - - -

יואב קיש: רק אתן לחברת הכנסת ורבין לסיים.

אלעזר שטרן: תפסיקו את הוויכוח שלכם.

אלעזר שטרן: תגידו לנו מה - - -

איילת נחמיאס ורבין: קודם כל, זה חלק מהדיון ולא קרה שום דבר דרמטי ואנחנו גם לא חייבים להסכים.

יואב קיש: הוא פשוט מרגיש מחוץ ללופ, זה הכול.

יואב קיש: מדברים על פריימריז.

אלעזר שטרן: שימותו הקנאים.

איילת נחמיאס ורבין: נכון, נכון.

איילת נחמיאס ורבין: לא, שיחיו הקנאים, שיחיו הקנאים - - -

יהודה גליק: חס ושלום, שיחיו כולם.

יהודה גליק: אף אחד לא ימות.

יהודה גליק: אל תאחלי לאנשים שימותו.

איילת נחמיאס ורבין: בדיוק.

איילת נחמיאס ורבין: כיוון שאמרתי את עמדתי בנושא הפריימריז ובוודאי בחוסר השוויוניות שלהם, אני רוצה לסכם ולומר, יואב, שזה קשור במידה מסוימת – אתה העלית את חוק העמותות, אני לא הייתי מעלה בהקשר הזה את חוק העמותות.

איילת נחמיאס ורבין: אני רוצה להגיד לכם ששקיפות היא דבר שחייב לעבוד באופן-צדדי.

איילת נחמיאס ורבין: כשאתם מביאים את חוק העמותות, באופן עקרוני אין לי בעיה עם זה שאתה רוצה שתהיה שקיפות על כסף זר שנכנס למערכת.

איילת נחמיאס ורבין: אבל אני אומרת כסף זר, גם כסף זר פרטי ואני אמרתי לך - - -

יואב קיש: - - - בוועדת חוקה בצורה עמוקה.

יואב קיש: אני לא אכנס לזה עכשיו.

יואב קיש: איילת, זה לא רלוונטי.

יואב קיש: זה לא רלוונטי

איילת נחמיאס ורבין: תן לי סיים, זה המשפט האחרון שלי, תן לי לסיים אותו.

איילת נחמיאס ורבין: אני אומרת שזה אותו דבר.

איילת נחמיאס ורבין: יואב, אתה חייב להקשיב למוזיקה.

איילת נחמיאס ורבין: הכסף הפרטי הזר שנכנס למערכת כמוהו כהוצאה פרטית, בין אם היא ממומנת מכיסו הפרטי של חבר הכנסת או מכיס של מישהו אחר.

איילת נחמיאס ורבין: זה מה שאני מנסה להגיד לך: שקיפות זה דבר שצריך להיות אמתי.

יואב קיש: אני מצטרף לדעתך בנושא תאגידים.

יואב קיש: אני חושב שהניתוק בין תרומות לפריימריז של אנשים פרטיים ולחברות אני מקבל אותו כצודק ובעניין הזה אני מתנגד לדעתו של ביטן.

יואב קיש: אני חושב שלא נכון להחזיר פנימה את החברות לתרומות לחברי כנסת.

יואב קיש: זה אחד.

יואב קיש: שתיים, לגבי נושא השקיפות ולגבי ההתייחסות שלך: אני חושב שיש פער עצום בין כסף פרטי שחבר כנסת מוציא כיסו האישי לטובת קמפיין כזה או אחר לבין עמותה.

יואב קיש: כמובן שאין פה נגיעה כמו למשל אם מישהו מקים עמותה בשביל החבר כנסת.

יואב קיש: אני מדבר על ארגון עם אג'נדה מסוימת, המלנומה, בסדר?

יואב קיש: המלחמה במלנומה היו רואים שאת מגישה הצעת חוק והיו אומרים: אנחנו עכשיו מפרסמים כי זה מה שחשוב לנו.

יואב קיש: במקום הזה, בעיני זה לגיטימי במאה אחוז.

יואב קיש: וגם אני לא יכול לשלוט על השקיפות.

יואב קיש: אבל שאת תוציאי מכספך – צריך אולי לחשוב על סכום כי אני חושב שצריך להתייחס לאיזשהו סכום – ניקח לדוגמה חצי מיליון שקל לקדם נושא בין שאם זה המועמדות שלך - - -

איילת נחמיאס ורבין: לכן אמרתי שזה הפרופורציות.

יואב קיש: על זה אני מדבר.

יואב קיש: אבל יש הבדל גדול אם זה יוצא מהכיס שלי או שמדובר בנושא פוליטי שיש לו כל מיני גורמים מסביב.

איילת נחמיאס ורבין: גם כספים של אחרים זה מסוכן לא פחות יואב.

איילת נחמיאס ורבין: זאת עמדתי.

יואב קיש: בבקשה, אלעזר.

אלעזר שטרן: אני חושב שהנושא של השקיפות, גם כשחבר כנסת מוציא מהכיס שלו, הוא קריטי.

יואב קיש: זאת אומרת, אתה תומך בו?

אלעזר שטרן: כן.

אלעזר שטרן: חד-משמעית.

אלעזר שטרן: אנחנו תמיד שוקלים פה דברים לפי כסף אבל יש לכל מיני אנשים סיוע כתוצאה מהעבר שלהם: אתה טייס, אני אלוף והוא עשה כסף והוא עיתונאי.

אלעזר שטרן: אז ממילא אין - - -

יואב קיש: "הוא" זה לפיד?

יואב קיש: מי זה הוא?

אלעזר שטרן: לא משנה מי.

יואב קיש: אמרת עיתונאי.

אלעזר שטרן: אני אומר באמת - - -

איל ינון: כל אחד מביא את הערך המוסף שלו.

אלעזר שטרן: לא רק שהוא מביא את הערך המוסף שלו.

אלעזר שטרן: איזה רווחים הוא הרוויח בעבר שמשרתים אותו לתוך הפוליטיקה?

אלעזר שטרן: אחד עבד בתור עיתונאי ואחד עבד בתור טכנולוג, ביזנסמן, והביא כסף.

אלעזר שטרן: ולכן אני חושב שלנסות להגיד רק כסף אין לגמרי, זאת אומרת שאתה לא יכול הביא שום דבר, לדעתי זה מוגזם.

יואב קיש: אני מסכים אתך.

אלעזר שטרן: יחד עם זאת, אני חושב שצריך לשים איזושהי מגבלה.

יואב קיש: שקיפות.

אלעזר שטרן: לא.

אלעזר שטרן: אפילו הייתי הולך גם על שקיפות מסוימת.

אלעזר שטרן: לתת לאנשים להביא.

אלעזר שטרן: אני יודע שזה קצת מורכב לנסות לקבוע את זה, אם אפשרי – אני לא בטוח שזה אפשרי - - -

יואב קיש: תראה, שקיפות אתה אומר נכון: אתה הייתה אלוף, ההוא היה עיתונאי, אני הייתי טייס, ההוא עשה כסף – אבל אתה לא יודע מה הוא עושה עם הכסף.

יואב קיש: אז אני אומר שאם לפחות הוא עושה עם הכסף, רק שידווח שהוא עושה, שיהיו לנו הפרופורציות לדעת.

יואב קיש: פה נכון לדבר על סכומים.

יואב קיש: אני חושב שעד סכום מסוים, לצורך העניין, ברמות לא - - -

אלעזר שטרן: אני אומר - - -

יואב קיש: אבל אנחנו מדברים על מאות אלפי שקלים ואולי מיליוני שקלים – אני לא יודע להגיד כי אין לי מושג – אני חושב שכדאי שנדע מזה.

אלעזר שטרן: אני חושב שהשקיפות היא מעל לכול.

אלעזר שטרן: אתה שואל אותי עכשיו מה לקבוע?

אלעזר שטרן: סתם נתתם דוגמה?

אלעזר שטרן: נגיד שלאותו חבר כנסת יש הרבה מאוד כסף וכל יום הוא תורם לעמותה אחרת למזון לנזקקים וכתוב בעיתון שהוא נתן את הכסף.

אלעזר שטרן: זה שווה יותר מכנס.

אלעזר שטרן: אתה תגיד לו מה לעשות עם הכסף שלו בגלל שהוא - - -

יואב קיש: לא.

יואב קיש: אני מסכים אתך.

אלעזר שטרן: יש מגבלות ליכולת שלך.

אלעזר שטרן: על מה תגיד לו כשאתה לו מוציא את זה לפעילות הפוליטית שלך?

אלעזר שטרן: מה לא פוליטי?

אלעזר שטרן: אני חושב שזה מאוד קשה יהיה לנו לקבוע את הדברים האלה.

אלעזר שטרן: לכן גם כאן אני חשוב שהשקיפות היא הדבר הכי חשוב ואני חושש שאנחנו ניפול למלכודות וכל שנה נהיה פה בדיון אחר על מה מותר - - -

איילת נחמיאס ורבין: כמו סביב הנושאים של השכר, הוצאות - - -

איל ינון: הערה לדבריו של חבר הכנסת שטרן.

איל ינון: בעולם של שקיפות לא בטוח שאתם תקבעו שתרומות מהסוג הזה מחויבות בכלל בדיווח כי יכול להיות שהוא יגיד: זו צדקה שאני עושה.

יואב קיש: תרומה לא חייבת דיווח.

אלעזר שטרן: אני לא אומר שיהיה חייב.

אלעזר שטרן: אני חושב שהוא ירצה לדווח.

איל ינון: אם הוא רוצה לדווח על זה תקשורתית – זה סיפור אחר.

איל ינון: לדווח על זה לאתר הכנסת או למבקר המדינה זה גם סיפור אחר.

איל ינון: השאלה אם אתם מטילים חובה, השאלה אם אתם מגדירים את זה - - -

אלעזר שטרן: - - -

איל ינון: ההגדרה באמת מאוד חשובה, מהי בכלל פעילות פוליטית?

אלעזר שטרן: נכון.

אלעזר שטרן: זה לא ייפול בשום הגדרה פוליטית - - -

איל ינון: ועדיין יהיה על זה דיבידנד פוליטי.

איל ינון: בסדר, זה יכול להיות?

אלעזר שטרן: בדיוק, בדיוק.

אלעזר שטרן: לכן אני חושב שהדברים מאוד בעייתיים ואני חושב שיכול להיות שנגביל את סכום הנטו, אתה יודע, על העסקת אנשים, על כמות האנשים, לא משנה מה.

אלעזר שטרן: אם אתה עושה מגבלות כאלה שם, אולי תצליח לשרוד את זה, אחרת אנחנו נהיה פה משטרה במקום שאני לא רוצה להיות בו.

אלעזר שטרן: אני חושב שזו לא פעם ראשונה שביטן צועק "כנסים, כנסים, כנסים".

אלעזר שטרן: שני דברים: אחד, יש היגיון בכך ואני תומך בזה שאם חבר כנסת רוצה לעשות כנסים בפריימריז, שהמפלגה שלו תיקח מהתקציב שלה ותיתן לו חלק.

אלעזר שטרן: אין ספק שכשדוד ביטן שם שלט "מתמודד מספר 23, הליכוד" הליכוד מרוויח מזה.

אלעזר שטרן: כתוב הליכוד, יש שלטי חוצות של הליכוד – שהמפלגה תחליט כמה כנסים היא נותנת לך.

אלעזר שטרן: הרי גם ככה, כמו שנאמר פה כבר, יש פה איש-שוויון ביחס לשחקנים החדשים.

איל ינון: אז אתה מגביר מאוד את האי-שוויון הזה.

איל ינון: הוא קיים גם ככה כי הוא אינהרנטי לעובדה שלחבר כנסת יש מקדמי פרסום ופלטפורמות שאין לאזרח מתמודד מהשורה.

איל ינון: אני לא בטוח שחבר הכנסת ביטן היה מציע את מה שהוא הציע לפני שנה וחצי כשהוא היה מתמודד בפריימריז כשהוא אינו חבר כנסת.

איל ינון: יכול להיות שהוא היה רואה בזה פגיעה אדירה ביכולת שלו, בסיכויים שלו, לחדור את הדבר הזה.

יואב קיש: בוא לא נדבר בשמו.

איל ינון: לא, הוא פשוט הציע את ההצעה.

איילת נחמיאס ורבין: אני נוטה להסכים אתך.

אלעזר שטרן: אני מסכים אתך - - -

איל ינון: יש הטייה מסוימת באופן שבו מוצגים הדברים של מימון מפלגות.

איל ינון: צריך להבין, זה נוכן שהנוסחה הטכנית של מימון מפלגות קבעה שהמפלגה מקבלת בהתאם לגודלה, קרי, כמה חברי כנסת יש לה, כמה היא מיוצגת בכנסת.

איל ינון: אבל זה לא באמת שהמפלגה מקבלת את זה עבור חבר הכנסת, עבור הפעילות של חבר הכנסת.

איל ינון: זו נוסחה - - -

יואב קיש: אני לא רוצה עכשיו להיכנס לנושא הספציפי הזה.

אלעזר שטרן: אתה יודע מה, נגיד את זה הפוך - - -

יואב קיש: לא, סליחה, אלעזר.

אלעזר שטרן: אני לא אכנס לזה.

יואב קיש: אל תיכנס.

אלעזר שטרן: אמרתי את זה יותר לטובת הכנסים, אם צריך, שייקחו את הכספים לכנסים לאורך הזמן משם ושחברי הכנסת לא יתעסקו בלגייס כספים גם בתוך הפעילות הפוליטית שלהם לטובת - - -

איילת נחמיאס ורבין: אלעזר, אתה יכול להיות רגוע.

איילת נחמיאס ורבין: אף אחר - - -

יואב קיש: זה ערוץ הכנסת?

יואב קיש: רק שאני אדע מי מצלם אותנו.

<אתי בן יוסף: לא.

<אתי בן יוסף: הם מהדוברות של הכנסת.

יואב קיש: דוברות?

יואב קיש: פעם ראשונה שאני רואה מישהי עומדת ככה עם מצלמה.

איילת נחמיאס ורבין: הם רגילים שזה דוברת של חברת כנסת מסוימת ואז - - -

אלעזר שטרן: הדבר הנוסף, מכיוון שכבר נאמר פה, אז אני מוכרח להתייחס: אני לא חושב שהשיטה שלנו היא ה"רולס רויס" ביש עתיד אבל לפי התוצאות היא הרבה יותר טובה מאשר השיטות - - -

איילת נחמיאס ורבין: אתה לא חייב.

איילת נחמיאס ורבין: אתה לא חייב להעליב - - -

יואב קיש: דווקא לפי התוצאות אני חושב שאתה טועה, אבל לא משנה.

איילת נחמיאס ורבין: - - - לא באמת.

איילת נחמיאס ורבין: אני מאוד מעריכה את הרשימה שלכם, אבל ברצינות, לא חעל חשבון אחרים.

יואב קיש: כן, בבקשה.

יואב קיש: סיימת או שאתה רוצה דברי סיכום?

אלעזר שטרן: אני לא יודע מי דיבר על חשבון אחרים - - -

איילת נחמיאס ורבין: זה ככה נשמע - - -

יואב קיש: איילת, איילת.

יואב קיש: אלעזר, בבקשה.

יואב קיש: נעבור לעבדאללה.

אלעזר שטרן: אני אגיד יותר מזה, משפט אחרון - - -

יואב קיש: לסיכום.

אלעזר שטרן: לא סיכום.

אלעזר שטרן: לא צריך סיכום בדברים האלה.

אלעזר שטרן: אני כמובן חושב על חברות ועל מה שנאמר פה אני מסכים אתך בהקשרים האלה.

אלעזר שטרן: אני חושב שאין סיבה לחבר כנסת לערוך כנסים אישיים בתוך המושבים.

אלעזר שטרן: אם המפלגה רוצה, שתעשה - - -

יואב קיש: זה כי אין לך פריימריז.

איילת נחמיאס ורבין: אלעזר, סליחה שאני אומרת את זה - - -

יואב קיש: אתה יכול להגיד שמנקודת מבטך - - -

אלעזר שטרן: הלוואי והיית צודק.

אלעזר שטרן: אני כל שבוע, כל שבוע, הולך לכנסים.

אלעזר שטרן: ליותר מאחד.

אלעזר שטרן: אתם חושבים שאני משלם כסף על זה?

אלעזר שטרן: אני אומר שפעם שאתה מתחיל להוציא זה בבתים פרטיים, זה במתנ"סים - - -

איילת נחמיאס ורבין: גם אנחנו עושים את זה.

איילת נחמיאס ורבין: זה לא קשור, אלעזר.

אלעזר שטרן: מאה אחוז.

אלעזר שטרן: למה כסף?

יואב קיש: מתנ"ס עולה כסף.

אלעזר שטרן: מזמינים אותך.

איל ינון: הם צריכים ליזום?

איילת נחמיאס ורבין: טוב, אנחנו לא כולנו – סליחה, אפרופו פריימריז לא שוויוניים, אלעזר שטרן היה אלוף בצבא.

איילת נחמיאס ורבין: סליחה, אלעזר, אתה מביא אותי למקומות האלה.

איילת נחמיאס ורבין: אני מציעה ככה: אני לא מתנשאת מעל השיטה שלכם, אל תתנשא מעל השיטה שלנו שבהגדרה אמרתי שהיא אי-שוויונית כי בשיטה שלנו במי שהיה אלוף בצבא בהגדרה יש יותר עניין במה שיש לו להגיד מאשר באישה, לא משנה מה עשיתי בחיים, מול כל אישה שהייתה מתמודדת מולו.

איילת נחמיאס ורבין: אני ראיתי את זה.

איילת נחמיאס ורבין: שנים רואים את זה בליכוד, רואים את זה בכל מקום.

איילת נחמיאס ורבין: אין לי טרוניות על הדבר הזה.

איילת נחמיאס ורבין: אמרתי שהפריימריז אינם שוויוניים.

איילת נחמיאס ורבין: אני לא מבקרת את השיטה שלכם כי אני מבינה את היתרונות - - -

אלעזר שטרן: - - - תמחק את כל ההתייחסויות.

אלעזר שטרן: אין בעיה.

יואב קיש: בבקשה, עבדאללה.

עבדאללה אבו מערוף: אנחנו גולשים לוויכוח לא לעניין.

יואב קיש: בבקשה, עבדאללה.

איילת נחמיאס ורבין: גם ממפלגת פריימריז קשים.

עבדאללה אבו מערוף: אם לעניין, כבוד היושב-ראש, השיטה שלנו במפלגה שלנו אני חושב שהיא השיטה הנכונה והטובה ביותר ואני לא אפרט.

עבדאללה אבו מערוף: לא עניין של פריימריז - -

אלעזר שטרן: יכול להיות.

עבדאללה אבו מערוף: - - עניין של מועצה שבוחרת.

איילת נחמיאס ורבין: אנחנו העלינו אפשרות כזאת גם במפלגת העבודה.

עבדאללה אבו מערוף: קודם כל אנחנו נתמקד בעניין שכתוב כאן: כסף פרטי.

עבדאללה אבו מערוף: זו הנקודה.

עבדאללה אבו מערוף: היועץ המשפטי שנתן לנו סקירה מאוד טובה, חוקית, על כל עניין הפריימריז ומימון מפלגות.

עבדאללה אבו מערוף: מה שיש לך עכשיו, עם כל המוגבלויות שלו –אני כמפלגה קטנה מוגבל – אבל בכל זאת זה טוב ואני בעד השיטה הזאת עם כל המגבלות שלה ועם כל החוסרים שלה.

עבדאללה אבו מערוף: לבוא עכשיו ולשנות ולתת לחבר כנסת באופן פרטי שאכן ישתמש בכסף הפרטי שלו זה יהיה לא הון ושלטון, זה יהיה דבר שהוא לא ייעשה - - -

יואב קיש: מה זה?

יואב קיש: זה מותר היום.

יואב קיש: זה מה שאומרים לך.

עבדאללה אבו מערוף: איפה מותר היום?

עבדאללה אבו מערוף: איך מותר היום?

יואב קיש: לא בפריימריז.

יואב קיש: בתקופה רגילה מותר.

איל ינון: לא.

איל ינון: לא ברור.

איל ינון: זה מה שלא ברור עד הסוף, בטח לא בהיקפים גדולים זה לא ברור.

איל ינון: בהיקפים קטנים - - -

עבדאללה אבו מערוף: - - - ודווקא הייתי רוצה שיהיה להיפך: אנחנו נגביל לא רק שקיפות, שלא יהיה כדור שלג שאנחנו ניתן ליד באופן חוקתי - - -

אלעזר שטרן: - - - להתפלל

איילת נחמיאס ורבין: גם בשבילנו, בבקשה.

יואב קיש: איילת, בבקשה.

עבדאללה אבו מערוף: - - - שאכן הדבר ייעשה וייתן יד לזה.

עבדאללה אבו מערוף: זה מובן, חבר הכנסת בא מאיזשהו מצב סוציו-אקונומי מסוים.

עבדאללה אבו מערוף: זה כסף פרטי.

עבדאללה אבו מערוף: נדבר עוד פעם על "ישראל היום"?

עבדאללה אבו מערוף: אפשר לגייס כספים, זה כסף פרטי שלי.

עבדאללה אבו מערוף: הצהרת הון או לא הצהרת הון, זה הכול בולשיט, סליחה על הביטוי.

עבדאללה אבו מערוף: כמה שאפשר לגייס כספים, זה כסף פרטי שלי מסבתא, מסבא, מאח, מאחות.

עבדאללה אבו מערוף: לכן אני דווקא הייתי מצפה שיהיה להיפך: שנגביל לא הוצאת כספיות פרטיות, איך להגביל את ההוצאות הכספיות הפרטיות ותהיה שקיפות ויהיה חוק שיגביל את העניין הזה ולא ניתן לזה שקל אחד.

עבדאללה אבו מערוף: עכשיו השיטה שפועלים, הולכים לכנסים, משתתפים בכנסים, משתתפים בישיבות אבל לא מוציאים כסף.

עבדאללה אבו מערוף: מתי שנתחיל להוציא שקל אחד, אתה מוציא 100, מוציא 200, מוציא 300, מוציא אלפים, מוציא מיליונים.

עבדאללה אבו מערוף: מרוויח בלוטו מחר, אתה גם מוציא את הכסף הזה.

עבדאללה אבו מערוף: יש לך כנס אחד של 100 שקל, כנס אחר של ארוחות מפוארות.

עבדאללה אבו מערוף: ואני לא מדבר על תרומה של איזושהי עמותה.

איילת נחמיאס ורבין: אבל עבדאללה, אנחנו מדברים על תקופה - - -

עבדאללה אבו מערוף: בכל זאת.

עבדאללה אבו מערוף: דווקא - - - הפריימריז זה רק תירוץ שיש תקופת פריימריז - - -

איילת נחמיאס ורבין: לא.

איילת נחמיאס ורבין: לא.

איילת נחמיאס ורבין: עבדאללה - - -

יואב קיש: לא ניכנס לפריימריז כי זה - - -

עבדאללה אבו מערוף: לא הפרעתי לכם לדבר.

עבדאללה אבו מערוף: לכן דווקא לא בתקופת פריימריז אני אשקיע מיליון שקל - - -

איילת נחמיאס ורבין: - - -

יואב קיש: איילת, איילת, תני לו לסיים.

עבדאללה אבו מערוף: סליחה, אני מאוד מבקש.

עבדאללה אבו מערוף: 3 חודשים לפני הבחירות זה כסף פרטי שלי, אז השקעתי אותו.

עבדאללה אבו מערוף: לא אגיד זה לפריימריז, לא אתן לזה כותרת פריימריז.

עבדאללה אבו מערוף: אתן לזה כותרת אחרת.

עבדאללה אבו מערוף: מה מדברים?

עבדאללה אבו מערוף: זה בולשיט גם, סליחה, המילה פריימריז.

עבדאללה אבו מערוף: הנה אנחנו רואים מה הולך בארצות הברית - - -

יואב קיש: לגבי - - -

עבדאללה אבו מערוף: - - - אנחנו לא משווים.

עבדאללה אבו מערוף: לכן אני הייתי רוצה בדיוק שזה יהיה מוגבל, שאנחנו נקפיד על שקיפות, נקפיד שאסור להשתמש באף שקל פרטי מחבר הכנסת לפעילות שלו הפוליטית.

יואב קיש: אני רוצה לעשות הבהרה אחת לגבי פריימריז.

יואב קיש: זה מוסדר מאוד בחוק ובמבקר המדינה עם הגדרה מסודרת של התקופות.

יואב קיש: זה יוצא חודשיים לפני, כולל כספים.

יואב קיש: בעניין הזה זה עובד אפילו מוגזם בעיני.

יואב קיש: הדרישות שכוללות בין השאר גם להביא רואה חשבון על כל דבר וכל הוצא במחשב ומידי.

יואב קיש: זה נהיה טירוף – אתה מתעסק בזה במקום בפריימריז שלך.

איילת נחמיאס ורבין: יואב, איך תפקח - - -

יואב קיש: בסדר, אבל צריך גם לשמור על פרופורציות.

יואב קיש: בסופו של דבר זה לא הגיוני.

יואב קיש: יכול להיות שברמה מסוימת נפריד בין ח"כים מכהנים למועמדים שהם לא ח"כים.

יואב קיש: יש בעיה.

יואב קיש: אני באתי כח"כ לא מכהן ונפלתי על מגוון עצום של מגבלות שאני עוד לא הכרתי, עוד לא ידעתי.

יואב קיש: אני עברתי את זה ללא הערות, אבל מישהו שהוא לא מספיק מסודר יכול - - -

איילת נחמיאס ורבין: אני עברתי את זה עם מסרגות ואני עדיין אומרת - - -

יואב קיש: אבל יש ח"כים שהיו מועמדים ולא סיימו.

יואב קיש: תפתחי את דוח מבקר המדינה ותראי כל מיני הערות שבעיני חלקן זוטות, חלקן אולי משמעותיות – אנחנו צריכים לחשוב על זה.

יואב קיש: אני רוצה לסכם את הדיון: ראשית, גלשנו קצת לדבר על נושא הפריימריז.

יואב קיש: אני חושב שעל נושא הפריימריז צריך לעשות חשיבה מחודשת.

יואב קיש: אני חושב שאנחנו נעשה את זה ונעשה את זה באמת במפלגות שנוגעות בדבר וננסה לחשוב ולהגיע להסכמות בעניין הזה כי למצב הנוכחי יש מצד אחד יתרונות ברורים ומצד שני גם הרבה מאוד חסרונות וצריך לחשוב איך מתקנים אותם.

יואב קיש: לגבי נושא הדיון: נושא הדיון הוא נושא הכספים הפרטיים ושימושם לחבר כנסת מכהן שלא בתקופת פריימריז.

יואב קיש: שמענו פה דעות שונות, מהדעות שלך, חבר הכנסת אבו מערוף, שאתה מדבר על זה שאסור וזה צריך להיות מוגבל, ומהדעות של חבר הכנסת ביטן שאמר שזה צריך להיות פתוח לגמרי אבל עם שקיפות.

יואב קיש: אני חושב שאנחנו צריכים לעשות מהלך של שקיפות בעניין הזה.

יואב קיש: בטח לפני שאנחנו הולכים לאיזשהו מהלך של הגבלה.

יואב קיש: אני לא רואה לנכון כרגע לפחות שצריך להיכנס להגבלות אבל הנושא של השקיפות הוא מאוד חשוב.

יואב קיש: אני הייתי דוחף לכיוון הזה.

יואב קיש: חסרה לנו כמובן חוות הדעת של היועץ המשפטי לממשלה ושל מבקר המדינה.

יואב קיש: אני מציע שאני יחד עם היועץ המשפטי של הוועדה נשב על איזשהו ניסוח שמדבר על שקיפות בעניין הזה, נפנה גם למבקר המדינה וליועץ המשפט לממשלה ונתאם אתם הגעה לוועדה ויחד נציג את זה עוד פעם עם הדעות שלהם ונראה אם אנחנו הולכים להתקדם לכיוון של שינוי החקיקה בנושא.

עבדאללה אבו מערוף: עם הגבלה?

איילת נחמיאס ורבין: אני אשמח - - -

יואב קיש: לא בשלב הראשון הגבלה.

יואב קיש: אני חושב שזו תהיה טעות.

יואב קיש: אבל אנחנו נשמע את כל חברי הוועדה וכשנגיע – נחליט.

איילת נחמיאס ורבין: אני אשמח גם להתייחסות לאלמנטים של השקיפות שאני ביקשתי כי אני חושבת שהם לא פחות חשובים.

יואב קיש: כרגע אנחנו עוסקים - - -

איל ינון: איילת, ביחס למה שאת העלית, מ-2008 אסור לקבל תרומות פרטיות, תרומות מאנשים זרים, לטובת מימון פעילות פוליטית שוטפת שלך.

איל ינון: כלומר, יש לזה תשובה בחוק.

איל ינון: אסור לקבל את זה.

יואב קיש: תודה רבה לכם.

יואב קיש: אני נועל את הישיבה.